ซิกน่าเปิดชำระเบี้ยประกันผ่านmPAY
ซิกน่าประกันภัยเปิดช่องทางการชำระเบี้ยประกันผ่าน mPAY ลูกค้าเอไอเอส รับฟรี ค่าโทร 20 นาทีถึงสิ้นปี
28 มิ.ย. 2553

ซิกน่าประกันภัยเปิดช่องทางการชำระเบี้ยประกันผ่าน mPAY ลูกค้าเอไอเอส รับฟรี ค่าโทร 20 นาทีถึงสิ้นปี
บริษัท ซิกน่า ประกันภัย ผู้เชี่ยวชาญด้านประกันอุบัติเหตุส่วนบุคคลและประกันสุขภาพผ่านช่องทางเทเลมาร์เก็ตติ้งและการตลาดทางตรงในประเทศไทย ร่วมกับ บริษัท แอดวานซ์ เอ็มเปย์ จำกัด 
ผู้ให้บริการด้านธุรกรรมการเงินบนมือถือ เปิดช่องทางการชำระเงินใหม่ 2 ช่องทาง ทั้งในส่วนของบริการ mPAY ซึ่งเป็นการชำระผ่านโทรศัพท์มือถือในระบบจีเอสเอ็ม แอดวานซ์ หรือ วัน-ทู-คอล!   และการชำระผ่านจุดรับชำระ mPAY STATION ที่มีอยู่กว่า 20,000 แห่งทั่วประเทศ ให้ผู้ถือกรมธรรม์ของซิกน่า สามารถชำระเงินค่าเบี้ยประกันภัยได้สะดวกยิ่งขึ้น
ด้วยไลฟ์สไตล์ของลูกค้าที่เป็นคนรุ่นใหม่และเทคโนโลยีที่ทันสมัยได้เข้ามามีบทบาทในชีวิตประจำวันเพิ่มมากขึ้น ซิกน่าจึงเพิ่มความสะดวกสบายให้แก่ลูกค้าผู้ถือกรมธรรม์ด้วยการเพิ่มช่องทางการชำระเงินให้หลากหลายและครอบคลุมทุกไลฟ์สไตล์ยิ่งขึ้น  โดยร่วมมือกับเอ็มเปย์ ผู้ให้บริการด้านธุรกรรมการเงินบนมือถือรายใหญ่ของประเทศในการเพิ่มช่องทางการชำระเงินดังกล่าว
ทั้งนี้ ซิกน่า ประกันภัย มอบสิทธิพิเศษเฉพาะผู้ถือกรมธรรม์ที่เป็นผู้ใช้โทรศัพท์มือถือในเครือข่ายเอไอเอสและชำระค่าเบี้ยประกันภัยของบริษัท ซิกน่าฯ ผ่านบริการ mPAY ทางมือถือ (*555 หรือ mPAY menu)  จะได้รับเวลาในการโทรฟรี 20 นาทีจาก เอ็มเปย์ ทุกครั้งที่ชำระเบี้ยประกันภัยตั้งแต่วันที่ 1 มิถุนายน - 31 ธันวาคม 2553       โดยลูกค้าวัน-ทู-คอล! จะได้รับค่าโทรฟรีในวันรุ่งขึ้น และใช้งานได้นาน 5 วัน และสำหรับลูกค้าที่จีเอสเอ็ม แอดวานซ์จะได้รับค่าโทรฟรีในรอบบิลถัดไป ทั้งนี้ การชำระเงินผ่านช่องทาง mPAY และ mPAY STATION ทั้ง 2 ช่องทางดังกล่าวข้างต้น ผู้ถือกรมธรรม์ของซิกน่าไม่ต้องเสียค่าธรรมเนียมใดๆ ในการทำรายการชำระเงินทั้งสิ้น